En ansvarsforsikring hjelper dere hvis kunder eller andre retter et erstatningskrav mot bedriften. Avhengig av hva slags ansvarsforsikring dere har, vil det gjelde ved skader på andres eiendeler, personskader eller økonomiske tap.
Forsikringen fungerer ikke på samme måte som forsikring av eiendom og eiendeler. Vi bistår i utgangspunktet ikke med taksering eller reparasjon av selve skaden, men kan dekke et eventuelt økonomisk oppgjør i etterkant.
Hvis det har skjedd en fysisk skade, bør eieren av det som er skadet først kontakte sitt eget forsikringsselskap. Deres forsikringsselskap vil da hjelpe hen med taksering og reparasjon, og vurdere om det er grunnlag for å kreve erstatning fra bedriften din.
Skadelidte er ikke forpliktet til å melde skaden til eget forsikringsselskap, men det vil gjennomgående være den enkleste og raskeste måten å få reparert skaden på.